
[bookmark: _Toc158101998][bookmark: _Toc224459223][bookmark: _Toc224459618][bookmark: _Toc224460056][bookmark: _Toc224980913][bookmark: _Toc224981173]
1. Vispārīgā informācija

0. [bookmark: _Toc158101999][bookmark: _Toc224459224][bookmark: _Toc224459619][bookmark: _Toc224460057][bookmark: _Toc224980914][bookmark: _Toc224981174]Iepirkuma procedūras identifikācijas numurs
Iepirkuma procedūras identifikācijas numurs ir RS 2026/27, turpmāk – Konkurss.

0. [bookmark: _Toc158102000][bookmark: _Toc224459225][bookmark: _Toc224459620][bookmark: _Toc224460058][bookmark: _Toc224980915][bookmark: _Toc224981175]Pasūtītājs
	Nosaukums
	Sabiedrība ar ierobežotu atbildību “RĒZEKNES SLIMNĪCA”

	Reģistrācijas Nr.:
	40003223971

	Adrese:
	18. novembra iela 41, Rēzekne, LV-4601

	Tālrunis:
	+371 64603371 (kanceleja), 
+371 28334486 (iepirkumu un projektu vadītājs)

	Fakss:
	+371 64624483

	E-pasts:
	kanceleja@rslimnica.lv

	Banka:
	“Swedbank” AS

	Kods:
	HABALV22

	Konts:
	LV66 HABA 0140 2050 7410 1



0. [bookmark: _Toc158102001][bookmark: _Toc224459226][bookmark: _Toc224459621][bookmark: _Toc224460059][bookmark: _Toc224980916][bookmark: _Toc224981176]Pretendents
2. [bookmark: _Toc224459227]Pretendents ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus un kas iesniegusi piedāvājumu šajā Konkursā.

0. [bookmark: _Toc158102002][bookmark: _Toc224459228][bookmark: _Toc224459622][bookmark: _Toc224460060][bookmark: _Toc224980917][bookmark: _Toc224981177]Iepirkuma procedūras priekšmets
1.4.1. [bookmark: _Hlk62294981]Iepirkuma procedūras priekšmets – SIA “RĒZEKNES SLIMNĪCA” darbinieku veselības apdrošināšana. 
1.4.2. Iepirkuma priekšmets (tehnisku iemeslu dēļ) nav sadalīts daļās (līgumos).
1.4.3. CPV kods- 66512200-4 (Veselības apdrošināšanas pakalpojumi).
1.4.4. Pretendents nevar iesniegt piedāvājuma variantus.
1.4.5. Līguma izpildes vieta: SIA „RĒZEKNES SLIMNĪCA”, 18.novembra iela 41, Rēzekne (darbinieku veselības apdrošināšana polises segums ir visa Latvijas Republikas teritorija, 24 (divdesmit četras) stundas diennaktī).
1.4.6. Līguma termiņš – 12 (divpadsmit) mēneši no līguma noslēgšanas dienas (darbinieka veselības apdrošināšanas polises darbības termiņš ir 12 (divpadsmit) kalendāra mēneši no apdrošināšanas polises sākuma datuma).
1.4.7. Saimnieciski izdevīgākā piedāvājuma kritērijs – saimnieciski izdevīgākais piedāvājums.
[bookmark: _Toc158102004][bookmark: _Toc224459233][bookmark: _Toc224459624][bookmark: _Toc224460062][bookmark: _Toc224980919][bookmark: _Toc224981179]
0. Iespējas iepazīties ar Konkursa nolikumu un saņemt to
[bookmark: _Hlk496086816]1.5.1.	Konkursa nolikums, turpmāk – nolikums, tā grozījumi un atbildes uz ieinteresēto piegādātāju jautājumiem ir publiski pieejamas tīmekļvietnē www.eis.gov.lv.
1.5.2.	Ieinteresētais piegādātājs Elektroniskās iepirkumu sistēmas, turpmāk- EIS, e-konkursu apakšsistēmā konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.
1.5.3.	Ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļvietnē www.eis.gov.lv, tiek uzskatīts, ka piegādātājs tos ir saņēmis un ar tiem iepazinies.
1.5.4.	Ja nolikumā tiek konstatētas pretrunas ar publisko iepirkumu procedūru regulējošo normatīvo aktu prasībām, piemēro publisko iepirkumu regulējošo tiesību aktu nosacījumus.
1.5.5.	Jebkuru (katru) Konkursa nolikumā minēto atsauci uz standartiem, konkrēta ražotāja izstrādājumu, zīmolu un preču zīmi skatīt ar piebildi “vai ekvivalents”. 

[bookmark: _Toc158102006][bookmark: _Toc224459236][bookmark: _Toc224459626][bookmark: _Toc224460064][bookmark: _Toc224980921][bookmark: _Toc224981181]1.6. Piedāvājumu iesniegšanas un atvēršanas vieta, datums, laiks un kārtība
1.6.1. Pretendents piedāvājumu iesniedz līdz datumam un laikam, kas norādīts sludinājumā EIS, e-konkursu apakšsistēmā.
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un nosūtīti atpakaļ iesniedzējam.
1.6.3. Piedāvājumi tiks atvērti EIS vidē EIS sludinājumā noteiktajā datumā un laikā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.6.4. Pēc visu piedāvājumu atvēršanas piedāvājumu atvēršanas sanāksme tiek slēgta.
1.6.5. Piedāvājumu atvēršanas norisi, kā arī visas nosauktās ziņas, iepirkuma komisija protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darba dienu laikā no piedāvājumu atvēršanas sanāksmes tiek publicēts tīmekļvietnē www.eis.gov.lv e-konkursu apakšsistēmā.
1.6.6. Pretendentu atlasi, piedāvājumu atbilstības pārbaudi un piedāvājumu vērtēšanu Konkursā iepirkuma komisija veic slēgtā sēdē/-ēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek piedāvājumu vērtēšana.

[bookmark: _Toc158102011][bookmark: _Toc224459242][bookmark: _Toc224459631][bookmark: _Toc224460069][bookmark: _Toc224980926][bookmark: _Toc224981186]1.7. Prasības attiecībā uz piedāvājuma noformējumu un iesniegšanu
1.7.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma procedūras sadaļā ievietotās formas;
1.7.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.7.2. Sagatavojot piedāvājumu, pretendents ievēro, ka:
1.7.2.1. pieteikuma veidlapa, tehniskais piedāvājums un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
1.7.2.2. pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;
1.7.2.3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
1.7.3. Piedāvājums jāiesniedz valsts (latviešu) valodā. Tehniskā piedāvājuma dokumenti (piemēram, ražotāja izsniegta preces tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu valsts (latviešu) valodā.
1.7.4. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas iepirkuma procedūras sadaļā) ietvertos nosacījumus.
1.7.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

[bookmark: _Toc158102014][bookmark: _Toc224459245][bookmark: _Toc224459634][bookmark: _Toc224460072][bookmark: _Toc224980929][bookmark: _Toc224981189][bookmark: _Toc513436255]1.8. Finansēšanas avots un apmērs
1.8.1. [bookmark: _Hlk14342886]Paredzamā līgumcena: 238 370,00 EUR (bez PVN).
1.8.2. Pasūtītājs apmaksu par sniegtajiem pakalpojumiem veic iepirkuma līgumā noteiktajā kārtībā.
1.8.3. [bookmark: _Hlk84403184][bookmark: _Hlk532330008]Gadījumā, ja pretendenta piedāvātā līgumcena (EUR bez PVN) pārsniegs 150% no nolikuma 1.8.1. punktā norādītās paredzamās līgumcenas, attiecīgā pretendenta piedāvājums tiks noraidīts. 
1.8.4. Gadījumā, ja pretendenta/-u piedāvātā līgumcena pārsniegs 1.8.1.punktā norādīto pieejamā finansējuma apmēru, Pasūtītājam ir tiesības lemt par piedāvājuma noraidīšanu vai lemt par iepirkuma priekšmeta apjoma samazināšanu.
1.8.5. Iepirkuma finansēšana- Pasūtītāja finansējums (100,00%).

[bookmark: _Toc158102015][bookmark: _Toc224459246][bookmark: _Toc224459635][bookmark: _Toc224460073][bookmark: _Toc224980930][bookmark: _Toc224981190]1.9. Nolikuma izskaidrojums
1.9.1. Iepirkuma komisija un ieinteresētais piegādātājs vai pretendents ar informāciju apmainās Publisko iepirkumu likuma, turpmāk - PIL, noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija Konkursa ietvaros nav saistoša.
1.9.2. Paziņojumu par Konkursa dokumentācijas grozījumiem, iepirkuma komisijas sniegtās atbildes u.c. izmaiņas ieinteresētie piegādātāji, kas reģistrējušies kā nolikuma saņēmēji, saņem uz norādītājām e-pasta adresēm.
1.9.3. Ieinteresētais piegādātājs jautājumus par nolikumu var uzdot rakstiskā veidā elektroniski.
1.9.4. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.9.5. Papildu informāciju iepirkuma komisija nosūta ieinteresētajam piegādātājam, kurš pieprasījis papildu informāciju/uzdevis jautājumu, un vienlaikus (tajā pašā dienā) ievieto informāciju tīmekļvietnē www.eis.gov.lv e-konkursu apakšsistēmā iepirkumu sadaļā.
1.9.6. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst. 8.00 līdz 16.30. Ja jautājums tiek saņemts pēc plkst. 16:30 vai brīvdienā, tad par saņemšanas dienu tiek uzskatīta nākamā darba diena.
1.9.7. Iepirkuma komisija nav atbildīga par to, ja kāds piegādātājs nav iepazinies ar informāciju par Konkursu, kurai ir nodrošināta brīva un tieša elektroniska pieeja tīmekļvietnē www.eis.gov.lv e-konkursu apakšsistēmā. 
[bookmark: _Toc158102016][bookmark: _Toc224459247][bookmark: _Toc224459636][bookmark: _Toc224460074][bookmark: _Toc224980931][bookmark: _Toc224981191][bookmark: _Toc158102017][bookmark: _Toc224459248][bookmark: _Toc224459637][bookmark: _Toc224460075][bookmark: _Toc224980932][bookmark: _Toc224981192]
1.10. Nolikuma grozījumi
1.10.1. Iepirkuma komisija var izdarīt grozījumus nolikumā pēc paziņojuma ievietošanas interneta tīklā, par to nosūtot citu paziņojumu Iepirkumu uzraudzības birojam. Izdarot grozījumus, tiek mainīti arī piedāvājuma iesniegšanas termiņi, atbilstoši PIL 35.panta trešās daļas prasībām un Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” prasībām.
1.10.2. Tā kā Pasūtītājs nodrošina brīvu un tiešu elektronisku pieeju Konkursa dokumentiem, tas ievieto šo informāciju internetā Elektronisko iepirkumu sistēmā, kurā ir pieejami Konkursa dokumenti. 

1.11. Paziņojums par Konkursa rezultātiem
1.11.1. Informēšana tiek veikta PIL 37.panta kārtībā.

2. Prasības pretendentiem
2.1. Gadījumi, kad Pasūtītājam ir tiesības lemt par pretendenta iesniegtā piedāvājuma noraidīšanu:
2.1.1. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.
2.1.2. Pretendents nav iesniedzis kvalifikācijas dokumentus vai neatbilst izvirzītajām kvalifikācijas prasībām.
2.1.3. Pretendents nav iesniedzis kādu no nolikuma 2.2. un 2.3. punktā minētajiem dokumentiem vai ir iesniedzis nolikuma prasībām neatbilstošu dokumentu.
2.1.4. Pretendenta tehniskais piedāvājums neatbilst izvirzītajām tehniskās specifikācijas prasībām.
2.1.5. Gadījumā, ja pretendents nebūs izpildījis kādu šī nolikuma prasību attiecībā uz piedāvājuma noformēšanu, iepirkuma komisija vērtēs šī pārkāpuma būtiskumu un ietekmi uz pretendenta piedāvājumu pēc būtības.

2.2. Atlases prasības un iesniedzamie dokumenti
	2.2.1. Atlases prasības:
	2.2.2. Iesniedzamie dokumenti:

	[bookmark: _Hlk14340249]2.2.1.1. Pretendents var būt jebkura fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā sniegt pakalpojumus un ir iesniegusi piedāvājumu Konkursam, atbilstoši šī nolikuma prasībām.
	2.2.2.1.Pretendenta pieteikums dalībai Konkursā, atbilstoši nolikuma pielikumam Nr.2.


	2.2.1.2. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, piedāvājumam pievienojot attiecīgus dokumentus, ka viņa rīcībā būs nepieciešamie resursi. 
	2.2.2.2.Pēc nepieciešamības: 
Ja pretendents, iesniedzot piedāvājumu, balstās uz citu personu saimnieciskajām vai finansiālajām iespējām, iesniedz apliecinājumu vai vienošanos par sadarbību konkrētā līguma izpildei.
Ja pretendents iesniedzot piedāvājumu, balstās uz citu personu tehniskām un profesionālām spējām, iesniedz apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	2.2.1.3. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
	2.2.2.3.Pēc nepieciešamības: 
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. Papildus jāiesniedz apliecinājums, ka gadījumā, ja iepirkuma līguma slēgšanas tiesības tiks piešķirtas personu apvienībai, tā pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.
Ja pretendents ir piegādātāju apvienība, tad Konkursa nolikumā izvirzītās tehniskās un profesionālās prasības attiecināmas vismaz uz vienu no tās dalībniekiem.
Prasības attiecībā uz saimniecisko un finansiālo stāvokli jāizpilda piegādātāju apvienībai kopumā, ņemot vērā tās pienākumus iespējamā līguma izpildē.

	2.2.1.4. Pretendentam ir atbilstošs finansiālais stāvoklis pakalpojuma sniegšanai.
	2.2.2.4. Pretendenta izziņa par gada finanšu vidējo apgrozījumu trijos iepriekšējos pārskata gados. Vidējam gada apgrozījumam par šiem gadiem/nostrādāto periodu jābūt vismaz iepirkuma nolikuma 1.8.1. punktā norādītās prognozētās līgumcenas apmērā. Gadījumā, ja pretendenta darbības ilgums ir mazāks nekā 3 (trīs) gadi, tas norāda informāciju par finanšu gada vidējo apgrozījumu faktiskajā darbības laikā, kam jābūt vismaz nolikuma 1.8.1. punktā norādītās prognozētās līgumcenas apmērā.

	2.2.1.5. Pretendents ir reģistrēts/sertificēts atbilstoši normatīvo aktu prasībām.
	2.2.2.5. Dokuments vai atsauce uz publiski pieejamu tīmekļvietni, kas apliecina, ka pretendents ir attiecīgi licencēts, reģistrēts vai sertificēts atbilstoši attiecīgās valsts normatīvo aktu prasībām, lai sniegtu iepirkuma priekšmetā paredzētos pakalpojumus.

	2.2.1.6. Pretendents, atbilstoši PIL 63. panta regulējumam, savā piedāvājumā norāda visus tos apakšuzņēmējus, kuru sniedzamo pakalpojumu vērtība  ir vismaz 10 000 euro.
	2.2.2.6. Rakstveida informācija par apakšuzņēmējiem (ja paredzēti), norādot līguma daļu, ko pretendents paredzējis nodot apakšuzņēmējiem (brīvā formā). Klāt jāpievieno apakšuzņēmēju rakstveida apliecinājumi par gatavību veikt piedāvājumā norādītos darbus.


2.2.3. Informācija pretendentiem par Eiropas vienoto iepirkuma procedūras dokumentu:
2.2.3.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai nolikumā noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Skaidrojums par Eiropas vienoto iepirkuma procedūras dokumentu pieejams- https://www.iub.gov.lv/lv/skaidrojums-par-eiropas-vienoto-iepirkuma-proceduras-dokumentu (šis dokuments (Eiropas vienotais iepirkuma procedūras dokuments) ir pieejams aizpildīšanai Elektronisko iepirkumu sistēmas tīmekļa vietnē http://espd.eis.gov.lv/); 
2.2.3.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza;
2.2.3.3. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Konkursa nolikumā noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
2.2.3.4. [bookmark: _Hlk84415799]Eiropas vienotā iepirkuma procedūras dokumenta veidlapā jāaizpilda: I daļa; II daļas A-D iedaļas; III daļas A-D iedaļas; IV daļas A-C iedaļas; VI daļa. Veidlapas III daļas D sadaļā "Citi izslēgšanas iemesli, kurus var noteikt līgumslēdzējas iestādes vai līgumslēdzējas dalībvalsts tiesību normās" jāiekļauj informācija par izslēgšanas iemesliem saskaņā ar Starptautisko un Latvijas Republikas nacionālo sankciju likuma 11.1 panta pirmo daļu un Publisko iepirkumu likuma 42.panta pirmās daļas 12.- 14. punktu.


2.3. Prasības Tehniskajam piedāvājumam un finanšu piedāvājumam
2.3.1. Detalizētas iepirkuma priekšmetam izvirzītās prasības un nosacījumi ietverti nolikuma pielikumā Nr.1 „Tehniskā specifikācija”;
2.3.2.	Tehniskajā piedāvājumā jāietver:
2.3.2.1.	detalizēts piedāvātās veselības apdrošināšanas programmas apraksts, t.sk., norādot papildinājumus, ierobežojumus u.c. pretendenta nosacījumus, kas nedrīkst būt pretrunā tehniskajā specifikācijā norādītajām minimālajām prasībām vai tās jebkādā mērā ierobežot;
2.3.2.2.	pretendenta līgumiestāžu saraksts – interneta vietnes adrese;
2.3.2.3.	kārtība atlīdzības saņemšanai par ārstniecības pakalpojumiem iestādēs, kas nav pretendenta līgumiestādes, norādot iesniedzamos dokumentus, atlīdzības saņemšanas kārtību un termiņus; 
2.3.2.4.	kārtība izmaiņu veikšanai polisē (izslēdzot darbinieku no veselības apdrošināšanas līguma), neizmantoto prēmiju aprēķina kārtība, veicot izmaiņas veselības apdrošināšanas līgumā;
2.3.2.5.	medicīnisko pakalpojumu saraksts, kuru saņemšanas vai apmaksas apmērs un kārtība iepriekš ir jāsaskaņo ar apdrošinātāju. Papildus pretendentam arī jānorāda, kādi ierobežojumi pakalpojuma apmaksā tiek piemēroti, ja par attiecīgo pakalpojumu netika veikts iepriekšējs saskaņojums;
2.3.2.6.	medicīnisko pakalpojumu saraksts, kuru apmaksa ir paredzēta apdrošināšanas segumā, taču par kuriem Pasūtītāja apdrošinātai personai sākotnēji (arī līguma iestādēs) ir jānorēķinās no personīgajiem līdzekļiem;
2.3.2.7.	veselības apdrošināšanas noteikumi;
2.3.2.8.	pretendenta apliecinājums, ka pretrunu gadījumā starp pretendenta iesniegto Tehnisko piedāvājumu (specifikāciju)un pretendenta veselības apdrošināšanas noteikumiem, noteicošās ir Tehniskās specifikācijas prasības, kas tieši atspoguļotas piedāvājumā.
2.3.3.	Finanšu piedāvājumu aizpilda atbilstoši pielikumā Nr.3 iekļautajai formai;
2.3.4.	Finanšu piedāvājumā cenas norāda euro (EUR), iekļaujot normatīvajos aktos paredzētos nodokļus (izņemot PVN), pretendentu piedāvātās atlaides, transporta un piegādes izdevumus, citus izdevumus, kas nepieciešami, lai kvalitatīvi izpildītu šī nolikuma nosacījumus. Pasūtītājs nemaksās nekādus pretendenta papildu izdevumus, kas nebūs iekļauti finanšu piedāvājumā.
2.3.5.	Cenas norāda euro (EUR) bez PVN ar ne vairāk kā divām zīmēm aiz komata.

3. Iepirkuma līgums
3.1. Pasūtītājs iepirkuma līgumu slēgs ar izraudzīto pretendentu par pakalpojumu sniegšanu.
3.2. Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktos noteikto pretendentu izslēgšanas gadījumu pārbaude tiks veikta attiecībā uz pretendentu, kuram būtu piešķiramas līguma slēgšanas tiesības, Publisko iepirkumu likuma 42.panta noteiktajā kārtībā.
3.3. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām.
3.4. Publisko iepirkumu likuma 42.panta otrajā daļā noteiktie pretendentu izslēgšanas gadījumi – https://likumi.lv/ta/id/287760-publisko-iepirkumu-likums.  
3.5. Ja uz pretendentu attiecināms kāds no Publisko iepirkumu likuma 42. panta otrās daļas 1., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem, tad iepirkuma komisija uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.pantu.
3.6. Publisko iepirkumu likuma 43.pantā noteiktā kārtība – https://likumi.lv/ta/id/287760-publisko-iepirkumu-likums.  
3.7. Pēc iepirkuma līguma slēgšanas tiesību piešķiršanas, saņemot attiecīgu Pasūtītāja pieprasījumu, Pretendents iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. 
3.8. Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis nākamo saimnieciski izdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. 
3.9. Pretendents, ar kuru noslēgts iepirkuma līgums, nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju, ja attiecināms, nomaiņu un iesaistīt papildu apakšuzņēmējus iepirkuma līguma izpildē. Minētajām darbībām piemērojams PIL 62.panta regulējums.
3.10. Pretendentu izslēdz no dalības iepirkuma procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajā gadījumā. Pasūtītājs attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
3.11. Starptautisko un Latvijas Republikas nacionālo sankciju likuma 11.1 panta pirmajā daļā noteiktā kārtība – https://likumi.lv/doc.php?id=280278. 

4. Iepirkuma komisijas tiesības un pienākumi
4.1. Iepirkuma komisijas tiesības:
4.1.1. pieprasīt, lai pretendents iesniedz sava piedāvājuma skaidrojumus un precizējumus (nepievienojot jaunus atlases dokumentus), ja tas nepieciešams piedāvājuma noformējuma pārbaudei, pretendentu atlasei, piedāvājuma atbilstības pārbaudei, kā arī piedāvājuma vērtēšanai un salīdzināšanai;
4.1.2. lemt par piedāvājuma noformējuma atbilstību šī nolikuma prasībām;
4.1.3. PIL noteiktā kārtībā labot aritmētiskās kļūdas pretendenta finanšu piedāvājumā;
4.1.4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
4.1.5. pieprasīt pretendentam iesniegt Pasūtītājam izvērstu aprēķinu, lai pārliecinātos par piedāvātās cenas pamatotību;
4.1.6. noraidīt/izslēgt pretendentu no vērtēšanas iepirkuma procedūrā, ja viņa piedāvājums neatbilst šim nolikumam un PIL;
4.1.7. izvēlēties nākamo pretendentu, kurš piedāvājis nākamo saimnieciski izdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju.
4.2. Iepirkuma komisijas pienākumi:
4.2.1. nodrošināt iepirkuma procedūras norisi un dokumentēšanu;
4.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
4.2.3. pēc ieinteresēto personu pieprasījuma normatīvajos aktos noteiktajā kārtībā sniegt informāciju par šīs iepirkuma procedūras nolikumu;
4.2.4. vērtēt pretendentus un to iesniegtos piedāvājumus saskaņā ar normatīvajiem aktiem un šo nolikumu, izvēlēties piedāvājumu, vai pieņemt lēmumu par iepirkuma procedūras pārtraukšanu, neizvēloties nevienu piedāvājumu.

5. Pretendenta tiesības un pienākumi
5.1. Pretendenta tiesības:
5.1.1. apvienoties grupā ar citiem pretendentiem un iesniegt vienu kopēju piedāvājumu;
5.1.2. pirms piedāvājuma iesniegšanas termiņa beigām atsaukt iesniegto piedāvājumu.
5.2. Pretendenta pienākumi:
5.2.1. sagatavot piedāvājumu atbilstoši šī nolikuma prasībām;
5.2.2. sniegt patiesu informāciju;
5.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājuma noformējuma pārbaudei, pretendentu atlasei, piedāvājuma atbilstības pārbaudei, salīdzināšanai un vērtēšanai;
5.2.4. segt visas izmaksas, kas saistītas ar piedāvājuma sagatavošanu un iesniegšanu.

6. Piedāvājuma vērtēšana un piedāvājuma izvēles kritēriji
6.1. Piedāvājumu atbilstības pārbaudes laikā tiks rīkota piedāvājumu pārbaude. Piedāvājumu pārbaudīs iepirkuma komisija piedāvājumu pārbaudes sēdē.
6.2. [bookmark: _Toc158102021][bookmark: _Toc224459252][bookmark: _Toc224459641][bookmark: _Toc224460079][bookmark: _Toc224980936][bookmark: _Toc224981196]Piedāvājumu vērtēšana sastāv no trīs posmiem:
6.2.1.	1.posms- piedāvājumu noformējuma pārbaude;
6.2.2.	2.posms- pretendentu atlase;
6.2.3.	3.posms- tehnisko un finanšu piedāvājumu atbilstības pārbaude, saimnieciski izdevīgākā piedāvājuma noteikšana.
6.3. Pretendentu piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu iepirkuma komisija veiks slēgtā sēdē;
6.4. Iepirkuma komisija ir tiesīga lūgt pretendentiem sniegt papildu paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko un finanšu piedāvājumu atbilstības pārbaudei, kā arī piedāvājumu vērtēšanai un salīdzināšanai;
6.5. Piedāvājumu noformējuma pārbaude:
6.5.1. Pēc piedāvājumu atvēršanas iepirkuma komisijas locekļi izvērtē piedāvājumu atbilstību Konkursa nolikumā noteiktajām noformējuma prasībām (nolikuma 1.7.1. līdz 1.7.3.punktā izvirzītās prasības) un pieņem attiecīgu lēmumu;
6.5.2. Pretendenti, kas izturējuši piedāvājumu noformējuma pārbaudi, tiek pielaisti pie pretendentu atlases;
6.5.3. Iepirkuma komisija lēmumu pieņem balsojot.
6.6. Pretendentu atlase:
6.6.1. Iepirkuma komisija noskaidro pretendentu kompetenci un atbilstību paredzamā līguma izpildes prasībām. Pretendentu atlase un kvalifikācijas pārbaude notiek pēc pretendentu iesniegtajiem atlases un kvalifikācijas dokumentiem, pārbaudot pretendentu atbilstību Konkursa nolikuma 2.2.punktā izvirzītajām prasībām un noteiktajiem dokumentiem;
6.6.2. Pretendentu atlases laikā iepirkuma komisija vērtē katru piedāvājumu atbilstoši katrai Konkursa nolikumā izvirzītajai prasībai. Iepirkuma komisija lēmumu pieņem balsojot;
6.6.3. Iepirkuma komisija atzīst pretendentu par neizturējušu pretendentu atlasi un nepielaiž pie tālākās vērtēšanas to pretendentu piedāvājumus, kuri neatbilst Konkursa nolikuma 2.2.punktā izvirzītajām prasībām un noteiktajiem iesniedzamajiem dokumentiem;
6.6.4. Pretendenti, kas izturējuši pretendentu atlasi, tiek pielaisti pie tehnisko un finanšu piedāvājumu vērtēšanas.
6.7. Tehnisko un finanšu piedāvājumu atbilstības pārbaude, saimnieciski izdevīgākā piedāvājuma noteikšana:
6.7.1. Pretendentu tehnisko un finanšu piedāvājumu atbilstības pārbaudes laikā iepirkuma komisija vērtē katru piedāvājumu atbilstoši katrai Konkursa nolikuma 2.3.punktā izvirzītajai prasībai. Iepirkuma komisija lēmumu pieņem balsojot;
6.7.2. Saimnieciski izdevīgākā piedāvājuma noteikšanai tiek izmantoti pretendentu, atbilstoši Konkursa nolikuma 2.3.punktā izvirzītajām prasībām, iesniegtie dokumenti, piemērojot turpmākajā tekstā atspoguļoto vērtēšanas kārtību;
6.7.3. Iepirkuma komisija pārbauda, vai piedāvājumā nav aritmētisku kļūdu. Ja piedāvājumā tiek konstatēta aritmētiskā kļūda, tā tiek labota saskaņā ar normatīvajos aktos noteiktajām prasībām;
6.7.4. Ja iepirkuma komisija konstatē, ka pretendents ir iesniedzis nepamatoti lētu piedāvājumu, iepirkuma komisija rīkojas PIL noteiktajā kārtībā;
6.7.5. Iepirkuma komisija saimnieciski izdevīgāko piedāvājumu nosaka pēc šādiem kritērijiem:
Tabula Nr.1
Piedāvājumu vērtēšanas kritēriji, to īpatsvars un punktu piešķiršanas metodika
	Nr.p.k.
	Novērtēšanas kritēriji
	Maksimālais iespējamo punktu skaits

	1.
	Pakalpojumu kvalitātes kritērijs, atbilstoši iesniegtajam Tehniskajam piedāvājumam, tajā skaitā:
	75

	1.1. (k1)
	Kopējais apdrošināšanas limits ne mazāks kā 4000,00 EUR apdrošināšanas periodā. 
Paredzamais apdrošināmo personu skaits– līdz 605 darbinieki.
	10

	1.2. (k2)
	Speciālistu, t.sk., augsti kvalificētu speciālistu, kā docentu, nodaļas vadītāju, profesoru, konsultācijas ar nosūtījumu, bez skaita un biežuma ierobežojuma, nesašaurinot apmaksājamo ārstu - speciālistu loku ar speciāli izstrādātu apmaksājamo ārstu sarakstu, t.sk., neierobežojot ar maksas ķirurga, neirologa, urologa, traumatologa, ginekologa, endokrinologa, kardiologa, reimatologa, nefrologa, gastroenterologa, otolaringologa, oftalmologa, pulmanologa, rehabilitologa, onkologa, alergologa, anesteziologa- reanimatologa, aritmologa, fizikālās un rehabilitācijas medicīnas ārsta, flebologa, gastroenterologa, hematologa, hepatologa, imunologa, infektologa, internista, pneimonologa, proktologa, radiologa un dermatologa pakalpojumu,  un ambulatoro vizīšu apmaksa, apmaksājot ne mazāk kā 60,00 EUR par katru reizi
	10

	1.3. (k3)
	Plaša spektra diagnostiskie izmeklējumi ar nosūtījumu, neierobežojot apmaksājamo klāstu tikai ar pretendenta nosauktajiem izmeklējumiem t.sk. ultrasonogrāfiskie un doplerogrāfiskie asinsvadu izmeklējumi, ultrasonogrāfija dažādām ķermeņa daļām un orgāniem- vēdera dobuma orgānu, locītavu, prostatas, limfmezglu, ginekoloģiskā u.c., rentgenizmeklējumi ar vai bez kontrastvielas jebkurai ķermeņa zonai/orgānam, mamogrāfija, gremošanas orgānu izmeklēšana ar kontrastvielu, osteodensitometrija, sirds neizvazīvie izmeklējumi- elektrokardiogramma, veloergometrija, holtera monitorēšana, ehokardiogrāfija, audiometrija, elektroencefelogramma, elektromiogrāfija, bez reižu ierobežojumiem apdrošināšanas periodā apmaksājot ne mazāk kā 45,00 EUR par katru reizi.
	10

	1.4. (k4)
	Plaša spektra augsto/dārgo tehnoloģiju diagnostiskie izmeklējumi ar nosūtījumu, t.sk. magnētiskā rezonanse ar/bez kontrastēšanas, skaitļotājtomogrāfija ar/bez kontrastēšanas, datortomogrāfija ar/bez kontrastēšanas, scintigrāfija, endoskopiskie izmeklējumi (gastroskopija, gastroduodenoskopija, kolonoskopija, rektoskopija, fibrolaringoskopija, bronhoskopija, cistoskopija, fibrogastroskopija u.c.), bez reižu ierobežojumiem apdrošināšanas periodā, apmaksājot ne mazāk kā 150,00 EUR par katru reizi bez skaita un biežuma ierobežojuma. Bez iepriekšējas saskaņošanas un bez ierobežojumiem konkrētām diagnozēm.
	20

	1.5. (k5)
	Maksas ambulatorā rehabilitācija atbilstoši diagnozei un ārstējošā ārsta nosūtījumam (nenosakot nosūtījuma derīguma termiņu mazāku par 3 mēnešiem) – fizikālās terapijas procedūras, ārstnieciskā masāža, ārstnieciskā vingrošana grupās un individuāli, manuālā terapija ar limitu ne mazāk kā 100,00 EUR apdrošināšanas periodā gan līgumiestādēs, gan ārpus tām, neierobežojot  saņemto pakalpojumu ar konstatētajām diagnozēm (pirms līguma un/vai līguma periodā), neizvirzot papildus nosacījumus par iepriekšējiem izmeklējumiem pirms pakalpojumu saņemšanas, nenosakot viena apmeklējuma cenas limitu, neierobežojot reižu skaitu, periodiskumu  un procedūru veidu (ar iespēju darbiniekam kombinēt dažādas procedūras) norādītā limita ietvaros
	5

	1.6. (k6)
	Maksas stacionārie pakalpojumi dienas un diennakts stacionārā atbilstoši diagnozei un ārstējošā ārsta nosūtījumam, t.sk. uzturēšanās, diagnostika, izmeklējumi, procedūras un operācijas (gan plānveida, gan neplānotas), apmaksājot ne mazāk kā 1000,00 EUR vienam stacionēšanās gadījumam.
	20

	2. (k7)
	Pretendenta finanšu kritērijs, atbilstoši iesniegtajam Finanšu piedāvājumam
	25

	
	KOPĀ
	100


6.7.6. Iepirkuma komisija, vērtējot pretendentu piedāvājumus, ņems vērā cenu bez pievienotās vērtības nodokļa, sākotnēji, atbilstoši PIL regulējumam, pārliecinoties, vai finanšu piedāvājums nesatur aritmētiskās kļūdas, kā arī vai iesniegtais finanšu piedāvājums nav uzskatāms par nepamatoti lētu;
6.7.7. Pretendenta piedāvājuma galīgo vērtējumu aprēķina, izmatojot šādu formulu:
K=k1+k2+k3+k4+k5+k6+k7, kur
K - pretendenta piedāvājuma gala vērtējums punktos;
k1, k2, k3, k4, k5, k6 un k7 - aprēķinātais kritērija vērtējums punktos atbilstoši šī nolikuma 6.7.8.1. līdz 6.7.8.7. punktos minētajai kritērija vērtējuma aprēķina metodikai.

6.7.8. Atbilstoši konkrētam kritērijam iegūtos punktus aprēķina/nosaka šādi:
6.7.8.1. Piedāvājuma kritērija k1 punkti tiks aprēķināti šādi:
6.7.8.1.1. pretendents ar lielāko piedāvāto kopējo apdrošināšanas limitu apdrošināšanas periodā saņem augstāko punktu skaitu (10 punkti);
6.7.8.1.2. pārējiem pretendentiem piešķiramais punktu skaits tiks aprēķināts pēc formulas:
k1=Lx/Ly*10, kur
Lx- vērtējamā pretendenta piedāvātais kopējais apdrošināšanas limits apdrošināšanas periodā (EUR);
Ly- lielākais piedāvātais kopējais apdrošināšanas limits apdrošināšanas periodā (EUR) (maksimāli 8000,00 EUR).
Ja pretendents ir piedāvājis minimālo prasīto perioda limitu, punkti netiek piešķirti.
Ja pretendents ir piedāvājis perioda limita summu, kas lielāka par 8000,00 EUR, aprēķinā tiek izmantoti 8000,00 EUR.
Vairākiem pretendentiem var būt vienāds punktu skaits.

6.7.8.2. Piedāvājuma kritērija k2 punkti tiks aprēķināti šādi:
6.7.8.2.1. pretendents ar lielāko piedāvāto vienas reizes limitu saņem augstāko punktu skaitu (10 punkti);
6.7.8.2.2. pārējiem pretendentiem piešķiramais punktu skaits tiks aprēķināts pēc formulas:
k2=Kx/Ky*10, kur
Kx- vērtējamā pretendenta piedāvātais vienas reizes limits (EUR);
Ky- lielākais piedāvātais vienas reizes limits (EUR) (maksimāli 120,00 EUR).
Ja pretendents ir piedāvājis minimālo prasīto vienas reizes limitu, punkti netiek piešķirti.
Ja pretendents ir piedāvājis vienas reizes limitu, kas lielāks par 120,00 EUR, aprēķinā tiek izmantoti 120,00 EUR.
Vairākiem pretendentiem var būt vienāds punktu skaits.

6.7.8.3. Piedāvājuma kritērija k3 punkti tiks aprēķināti šādi:
6.7.8.3.1. pretendents ar lielāko piedāvāto vienas reizes limitu saņem augstāko punktu skaitu (10 punkti);
6.7.8.3.2. pārējiem pretendentiem piešķiramais punktu skaits tiks aprēķināts pēc formulas:
k3=Px/Py*10, kur
Px- vērtējamā pretendenta piedāvātais vienas reizes limits (EUR);
Py- lielākais piedāvātais vienas reizes limits (EUR) (maksimāli 90,00 EUR).
Ja pretendents ir piedāvājis minimālo prasīto vienas reizes limitu, punkti netiek piešķirti.
Ja pretendents ir piedāvājis vienas reizes limitu, kas lielāks par 90,00 EUR, aprēķinā tiek izmantoti 90,00 EUR.
Vairākiem pretendentiem var būt vienāds punktu skaits.

6.7.8.4. Piedāvājuma kritērija k4 punkti tiks aprēķināti šādi:
6.7.8.4.1. pretendents ar lielāko piedāvāto vienas reizes limitu saņem augstāko punktu skaitu (20 punkti);
6.7.8.4.2. pārējiem pretendentiem piešķiramais punktu skaits tiks aprēķināts pēc formulas:
k4=Dx/Dy*20, kur
Dx- vērtējamā pretendenta piedāvātais vienas reizes limits (EUR);
Dy- lielākais piedāvātais vienas reizes limits (EUR) (maksimāli 300,00 EUR).
Ja pretendents ir piedāvājis minimālo prasīto vienas reizes limitu, punkti netiek piešķirti.
Ja pretendents ir piedāvājis vienas reizes limitu, kas lielāks par 300,00 EUR, aprēķinā tiek izmantoti 300,00 EUR.
Vairākiem pretendentiem var būt vienāds punktu skaits.

6.7.8.5. Piedāvājuma kritērija k5 punkti tiks aprēķināti šādi:
6.7.8.5.1. pretendents ar lielāko piedāvāto limitu apdrošināšanas periodā saņem augstāko punktu skaitu (5 punkti);
6.7.8.5.2. pārējiem pretendentiem piešķiramais punktu skaits tiks aprēķināts pēc formulas:
k5=Rx/Ry*5, kur
Rx- vērtējamā pretendenta piedāvātais limits apdrošināšanas periodā (EUR);
Ry- lielākais piedāvātais limits apdrošināšanas periodā (EUR) (maksimāli 200,00 EUR).
Ja pretendents ir piedāvājis minimālo prasīto limitu apdrošināšanas periodā, punkti netiek piešķirti.
Ja pretendents ir piedāvājis perioda limita summu, kas lielāka par 200,00 EUR, aprēķinā tiek izmantoti 200,00 EUR.
Vairākiem pretendentiem var būt vienāds punktu skaits.

6.7.8.6. Piedāvājuma kritērija k6 punkti tiks aprēķināti šādi:
6.7.8.6.1. pretendents ar lielāko piedāvāto limitu vienam stacionēšanas gadījumam saņem augstāko punktu skaitu (20 punkti);
6.7.8.6.2. pārējiem pretendentiem piešķiramais punktu skaits tiks aprēķināts pēc formulas:
k6=Sx/Sy*20, kur
Sx- vērtējamā pretendenta piedāvātais limits vienam stacionēšanas gadījumam (EUR);
Sy- lielākais piedāvātais limits vienam stacionēšanas gadījumam (EUR) (maksimāli 2000,00 EUR).
Ja pretendents ir piedāvājis minimālo limitu vienam stacionēšanas gadījumam, punkti netiek piešķirti.
Ja pretendents ir piedāvājis limitu vienam stacionēšanas gadījumam, kas lielāks par 2000,00 EUR, aprēķinā tiek izmantoti 2000,00 EUR.
Vairākiem pretendentiem var būt vienāds punktu skaits.

6.7.8.7. Piedāvājuma kritērija k7 punkti tiks aprēķināti šādi:
6.7.8.7.1. Pretendents, kas piedāvājis viszemāko cenu ((Tehniskā specifikācija, 1.pielikums, II daļa, 6.punkts un Finanšu piedāvājums, 3.pielikums, tabulas punkts Nr.1) kritērijā k7 saņems maksimālo iespējamo šī kritērija punktu skaitu- 25 (atbilstoši šī nolikuma 6.7.5. punktam).
6.7.8.7.2. Pārējiem pretendentiem piešķiramais punktu skaits tiks aprēķināts pēc formulas:
k7=Cx/Cy*25, kur
Cx- viszemākā piedāvātā cena (bez PVN, EUR);
Cy- vērtējamā piedāvājuma cena (bez PVN, EUR).

6.8. Iepirkuma komisija pretendenta iesniegtā piedāvājuma izvērtēšanai var piesaistīt ekspertu (-us). Eksperts (-ti) sniedz rakstisku vērtējumu par iesniegto piedāvājumu, kas tiek pievienots Konkursa dokumentācijai, ja attiecināms. Eksperta vērtējums nav saistošs iepirkuma komisijai.
6.9. Ja Pasūtītājs ar iepirkuma uzvarētāju (pretendentu, kurš piedāvājis saimnieciski izdevīgāko piedāvājumu) kādu iemeslu dēļ, piemēram, saņemts pretendenta atteikums slēgt iepirkuma līgumu, nevar noslēgt līgumu, tas ir tiesīgs slēgt līgumu ar nākamo pretendentu, kurš piedāvājis nākamo saimnieciski izdevīgāko piedāvājumu.
6.10. Vienāda iegūtā vērtējuma gadījumā, līguma slēgšanas tiesības tiks piešķirtas pretendentam, kurš ieguvis augstāku kopvērtējumu piedāvājumu izvērtēšanas kritēriju k1 līdz k6 ietvaros (lielāka šo kritēriju (k1+ k2+ k3+ k4+ k5+ k6) ietvaros iegūto punktu kopsumma).
[bookmark: _Hlk84416701]6.11. Gadījumā, ja piedāvājumu izvērtēšanas kritēriju k1 līdz k6 ietvaros iegūtais kopvērtējums (šo kritēriju (k1+ k2+ k3+ k4+ k5+ k6) ietvaros iegūto punktu kopsumma) pretendentiem ir vienāds, līguma slēgšanas tiesības tiks piešķirtas atklātas izlozes kārtībā. Par izlozes noteikumiem pretendenti, kas ieguvuši vienādu punktu skaitu, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un kārtība.

Pielikumi:
1. Pielikums Nr.1 “Tehniskā specifikācija”;
2. Pielikums Nr.2 “Pieteikums Konkursam”;
3. Pielikums Nr.3 “Finanšu piedāvājums”;
4. [bookmark: _Hlk62294843]Pielikums Nr.4 “Līguma projekts”.


Pielikums Nr.1

TEHNISKĀ SPECIFIKĀCIJA
	Nr.p.k.
	Pasūtītāja izvirzītās Tehniskās specifikācijas prasības 
	Pretendenta piedāvājums (apliecinājums)

	I daļa Vispārīgās prasības veselības apdrošināšanas līgumam/ apdrošināšanas polises darbībai:

	1. 
	Paredzamais apdrošināmo darbinieku skaits – līdz 605.
Apdrošināmo personu skaits pēc iepirkuma līguma noslēgšanas var mainīties atbilstoši Pasūtītāja strādājošo darbinieku skaitam. Precīzs darbinieku skaits tiks noteikts iepirkuma līguma slēgšanas brīdī.
	

	2. 
	Pretendentam ir jānodrošina Pasūtītāja darbinieku veselības apdrošināšana visā Latvijas Republikas teritorijā, 24 stundas diennaktī, bez ierobežojumiem, (t.sk. veselības deklarācijas) un jānodrošina brīva ārstniecības iestāžu izvēle, neierobežojot saņemto pakalpojumu skaitu un periodiskumu.
	

	3. 
	Pretendents piekrīt, ka Pasūtītājam ir tiesības pirms iepirkuma līguma noslēgšanas pārliecināties pie pakalpojuma sniedzēja par Pretendenta iesniegtā piedāvājumā iekļauto pakalpojumu funkcionalitāti.
	

	4. 
	Pretendentam ir jānodrošina apdrošinātām personām ārstniecisko pakalpojumu pieejamība arī pirms Līguma darbības sākuma diagnosticētām slimībām (t.sk. arodsaslimšanas) un traumām, t.sk., traumas, kas iegūtas fizisku aktivitāšu rezultātā.
	

	5. 
	Atbilstoši Pasūtītāja izvirzītajām Tehniskās specifikācijas prasībām Pretendentam ir jāgarantē šāda veselības karšu funkcionalitāte:

	5.1. 
	Pretendentam ir jānodrošina pakalpojumu (II daļa, 6.1.punkts, 6.2.5.punkts) saņemšana visās Pretendenta līgumiestādēs, uzrādot veselības apdrošināšanas karti un neveicot norēķinus no personīgajiem līdzekļiem.
Maksas ambulatorie, stacionārie pakalpojumi (II daļa, 6.2. (izņemot 6.2.5.), 6.3.punkts) var tikt nodrošināti, Pasūtītāja apdrošinātai personai sākotnēji (arī līgumiestādēs) norēķinoties no personīgajiem līdzekļiem, un pēc tam iesniedzot atlīdzības pieteikumu.
	

	5.2. 
	Pretendents (apdrošinātājs) atlīdzina arī tos apmaksājamos apdrošināšanas polisē iekļautos veselības aprūpes pakalpojumus – gan pacienta līdzmaksājumus, gan maksas ambulatoros, gan maksas stacionāros pakalpojumus, kas tiek saņemti SIA „RĒZEKNES SLIMNĪCA”.
	

	5.3. 
	Pretendents (apdrošinātājs) nepieprasa iepriekšēju brīdināšanu par diagnostiskiem izmeklējumiem vai citiem ambulatorās palīdzības pakalpojumiem kā saņemto pakalpojumu apmaksas nosacījumu un tas nedrīkst būt atlīdzības atteikuma iemesls.
	

	5.4. 
	Pretendents (apdrošinātājs) nodrošina, ka nav vecuma ierobežojuma apdrošinātajai personai.
	

	5.5. 
	Apdrošinājuma summa netiek dalīta starp ambulatoriem un stacionāriem pakalpojumiem, izņemot Tehniskajā specifikācijā norādītos apakšlimitus.
	

	5.6. 
	Apdrošināšanas atlīdzība par veselības aprūpes pakalpojumiem, par kuriem apdrošinātā persona ir norēķinājusies ar saviem līdzekļiem, pēc tam iesniedzot Pretendentam atlīdzības pieteikumu, tiks pārskaitīta apdrošinātās personas kontā ne vēlāk kā 5 darba dienu laikā no nepieciešamo dokumentu saņemšanas dienas.
	

	5.7. 
	Apdrošināšanas atlīdzības pieteikumu par polisē iekļautajiem pakalpojumiem var iesniegt gan visās Pretendenta filiālēs vai pārstāvniecībās, gan arī elektroniski, izmantojot pretendenta tīmekļa vietni, mobilo aplikāciju vai e-pastu.
	

	5.8. 
	Pretendentam ir jāparedz iespēja apdrošinātai personai atlīdzības pieteikumu par polisē iekļautajiem pakalpojumiem iesniegt neierobežotā laikā pēc pakalpojuma saņemšanas visā polises darbības periodā un vēl vismaz 1 mēnesi pēc apdrošināšanas termiņa beigām.
	

	5.9. 
	Pretendents nodrošina detalizētu atlīdzības vēstules nosūtīšanu apdrošinātajām personām ar skaidrojumu par atlīdzības samazinājuma iemesliem, atteikumu u.tml. Šāda informācija tiek nosūtīta apdrošinātai personai uz tās norādīto adresi (pasta vai e-pasta) bez iepriekšēja pieprasījuma.
	

	5.10. 
	Pretendentam jānodrošina bezmaksas izziņu sagatavošana un izsniegšana Apdrošinātām personām iesniegšanai VID, par iesniegtajiem čekiem, kuri saskaņā ar veselības apdrošināšanas programmu netiek apmaksāti 100% apmērā.
	

	5.11. 
	Veselības apdrošināšanas karšu dublikāta izgatavošana (nozaudēšana, uzvārda maiņa, kļūdas) tiek veikta bez papildu maksas.
	

	5.12. 
	Pretendentam jānodrošina iespēja Pasūtītājam veikt izmaiņas apdrošināto personu sarakstā visā apdrošināšanas perioda laikā, izslēdzot no tā personas (apdrošinātos), kuras pārtraukušas darba attiecības ar Pasūtītāju, vai iekļaujot personas (apdrošinātos), kuras nodibinājušas darba attiecības ar Pasūtītāju.
	

	5.13. 5
	Izslēdzot vai iekļaujot personas no apdrošināmo saraksta, Pretendentam jāveic prēmijas aprēķins proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas). 
	

	5.14. 
	Izmaiņas apdrošināto personu sarakstā (izslēgšana no vai iekļaušana apdrošināto sarakstā) tiek veiktas, nosūtot Pretendentam elektronisku informāciju par apdrošināmo personu, norādot apdrošināšanai nepieciešamo informāciju.
	

	5.15. 
	Pretendentam jānodrošina iespēja apdrošinātajām personām polises slēgšanas brīdī un pēc tam vēl 1 (viena) mēneša laikā no apdrošināšanas līguma noslēgšanas dienas izvēlēties papildprogrammas un apmaksāt tās no personīgajiem līdzekļiem, saņemot atsevišķu rēķinu no Pretendenta.
	

	5.16. 
	Pretendentam jānodrošina, ka, pārtraucot darba tiesiskās attiecības ar Pasūtītāju, apdrošinātiem darbiniekiem ir iespēja turpināt savu gada veselības apdrošināšanas polisi līdz tās darbības beigām, ja darbinieks un darba devējs ir tā vienojušies.
	

	5.17. 
	Pretendents garantē nevērsties pret Pasūtītāju gadījumos, ja apdrošinātā persona noslēgtā apdrošināšanas līguma (polises) ietvaros ir pārtērējusi apdrošinājuma summas un limitus, saņēmusi ārstnieciskos pakalpojumus, kas nav paredzēti apdrošināšanas programmā, kā arī, ja apdrošinātā persona saņēmusi ārstnieciskos pakalpojumus pēc veselības kartes pārtraukšanas.
	

	II daļa Pasūtītāja izvirzītās prasības veselības aprūpes pakalpojumiem
(veselības apdrošināšanas programmas kvalitāte)

	6. 
	Kopējais apdrošināšanas limits ne mazāks kā 4000,00 EUR apdrošināšanas periodā. 
Paredzamais apdrošināmo personu skaits– līdz 605 darbinieki.
	(Pretendents arī norāda, vai palielina minimālajās prasībās noteikto limitu; ja palielina, tad līdz kādai summai (maksimāli 8000,00 EUR))

	
	Pacienta līdzmaksājums

	6.1. 
	Pacienta līdzmaksājums, 100% apmērā gan līguma, gan nelīguma iestādēs:
	

	6.1.1. 
	Pacienta līdzmaksājums saskaņā ar Latvijas Republikā spēkā esošajos normatīvajos aktos noteikto apmēru un kārtību, saņemot ambulatoro un stacionāro palīdzību, t.sk. pacienta līdzmaksājums par ķirurģisku operāciju, stacionāro rehabilitāciju.
	

	6.1.2. 
	Pacienta līdzmaksājums plaša spektra diagnostiskiem izmeklējumiem ar nosūtījumu, bez reižu ierobežojumiem apdrošināšanas periodā, t.sk., bet ne tikai: elektrokardiogrāfija, veloergometrija, Holtera monitorēšana, orgānu un ķermeņa daļu rentgena izmeklējumi, mamogrāfija, fluorogramma, ultrasonogrāfija orgāniem un locītavām, galvas un ekstremitāšu maģistrālo asinsvadu funkcionālie izmeklējumi, ehokardiogrāfija, endoskopiskie izmeklējumi.
	

	
	Maksas ambulatorie pakalpojumi

	6.2. 
	Maksas ambulatorie pakalpojumi:
	

	6.2.1. 
	Speciālistu, t.sk., augsti kvalificētu speciālistu, kā docentu, nodaļas vadītāju, profesoru, konsultācijas ar nosūtījumu, bez skaita un biežuma ierobežojuma, nesašaurinot apmaksājamo ārstu - speciālistu loku ar speciāli izstrādātu apmaksājamo ārstu sarakstu, t.sk., neierobežojot ar maksas ķirurga, neirologa, urologa, traumatologa, ginekologa, endokrinologa, kardiologa, reimatologa, nefrologa, gastroenterologa, otolaringologa, oftalmologa, pulmanologa, rehabilitologa, onkologa, alergologa, anesteziologa- reanimatologa, aritmologa, fizikālās un rehabilitācijas medicīnas ārsta, flebologa, gastroenterologa, hematologa, hepatologa, imunologa, infektologa, internista, pneimonologa, proktologa, radiologa un dermatologa pakalpojumu,  un ambulatoro vizīšu apmaksa, apmaksājot ne mazāk kā 60,00 EUR par katru reizi
	(Pretendents arī norāda, vai palielina minimālajās prasībās noteikto limitu; ja palielina, tad līdz kādai summai (maksimāli 120,00 EUR))

	6.2.2. 
	Plaša spektra diagnostiskie izmeklējumi ar nosūtījumu, neierobežojot apmaksājamo klāstu tikai ar pretendenta nosauktajiem izmeklējumiem t.sk. ultrasonogrāfiskie un doplerogrāfiskie asinsvadu izmeklējumi, ultrasonogrāfija dažādām ķermeņa daļām un orgāniem- vēdera dobuma orgānu, locītavu, prostatas, limfmezglu, ginekoloģiskā u.c., rentgenizmeklējumi ar vai bez kontrastvielas jebkurai ķermeņa zonai/orgānam, mamogrāfija, gremošanas orgānu izmeklēšana ar kontrastvielu, osteodensitometrija, sirds neizvazīvie izmeklējumi- elektrokardiogramma, veloergometrija, holtera monitorēšana, ehokardiogrāfija, audiometrija, elektroencefelogramma, elektromiogrāfija, bez reižu ierobežojumiem apdrošināšanas periodā apmaksājot ne mazāk kā 45,00 EUR par katru reizi.
	(Pretendents arī norāda, vai palielina minimālajās prasībās noteikto limitu; ja palielina, tad līdz kādai summai(maksimāli 90,00 EUR))

	6.2.3. 
	Plaša spektra augsto/dārgo tehnoloģiju diagnostiskie izmeklējumi ar nosūtījumu, t.sk. magnētiskā rezonanse ar/bez kontrastēšanas, skaitļotājtomogrāfija ar/bez kontrastēšanas, datortomogrāfija ar/bez kontrastēšanas, scintigrāfija, endoskopiskie izmeklējumi (gastroskopija, gastroduodenoskopija, kolonoskopija, rektoskopija, fibrolaringoskopija, bronhoskopija, cistoskopija, fibrogastroskopija u.c.), bez reižu ierobežojumiem apdrošināšanas periodā, apmaksājot ne mazāk kā 150,00 EUR par katru reizi bez skaita un biežuma ierobežojuma. Bez iepriekšējas saskaņošanas un bez ierobežojumiem konkrētām diagnozēm.
	(Pretendents arī norāda, vai palielina minimālajās prasībās noteikto limitu; ja palielina, tad līdz kādai summai(maksimāli 300,00 EUR))

	6.2.4. 
	Medicīniskās manipulācijas ar nosūtījumu, t.sk., bet ne tikai, injekcijas, infūzijas, blokādes, pārsiešanas, teipošana, biopsija u.c. bez reižu ierobežojuma, apmaksājot ne mazāk kā 30,00 EUR par katru reizi.
	

	6.2.5. 
	Obligātās profesionālās veselības pārbaudes (pēc darba devēja noteiktiem riska faktoriem un atbilstoši MK noteikumiem Nr.219* un Nr. 447 – “sanitārās grāmatiņas”) - pakalpojuma apmaksa 100% apmērā, t.sk. laboratoriskie, diagnostiskie izmeklējumi, gan līgumiestādēs, gan nelīgumiestādēs.
*Paredzamais apdrošināmo personu skaits (atbilstoši MK Nr.219) – līdz 200 darbiniekiem (saskaņā ar iesniegto sarakstu; apmaksa var tikt organizēta, sagatavojot garantijas vēstuli pakalpojuma sniedzējam, lai apdrošinātās personas saņemtu pakalpojumu bez privāto līdzekļu iesaistes).
	

	6.2.6. 
	Ar ārstējošā ārsta nosūtījumu laboratoriskie izmeklējumi, tajā skaitā maksa par materiāla noņemšanu un analizējamā materiāla apstrādi, bez skaita un biežuma ierobežojuma, bez ierobežojumiem konkrētām diagnozēm, apmaksājot 100% apmērā: pilna asins aina, nepilna asins aina, asins bioķīmija un slāpekļa vielu maiņa (bilirubīns, ALAT, ASAT, alfa amilāze, sārmainā fosfotāze, kreatinīns, urīnskābe), olbaltumvielas (kopējais olbaltums), iekaisuma marķieri (C reaktīvais olbaltums, reimatoīdais faktors, antistreptolizīns), glikoze, elektrolīti (nātrijs, kālijs, kalcijs, fosfors, hlors, magnijs), lipīdi (kopējais holesterīns, augsta blīvuma holesterīns, zema blīvuma holesterīns, triglicerīdi), protrombīna komplekss, vairogdziedzera hormoni (TSH, FT4), urīna analīzes (ķīmiska ar teststripu, mikroskopija, mikroalbuminūrija, olbaltums), fēču izmeklējumi (koprogramma, slēptās asinis), ginekoloģiskā iztriepe, D vitamīns, kuaguloģijas izmeklējumi (APTL, protrombīna laiks, fibrinogēns, asins teces laiks, D-Dimēri)
	

	6.2.7. 
	Maksas ambulatorā rehabilitācija atbilstoši diagnozei un ārstējošā ārsta nosūtījumam (nenosakot nosūtījuma derīguma termiņu mazāku par 3 mēnešiem) – fizikālās terapijas procedūras, ārstnieciskā masāža, ārstnieciskā vingrošana grupās un individuāli, manuālā terapija ar limitu ne mazāk kā 100,00 EUR apdrošināšanas periodā gan līgumiestādēs, gan ārpus tām, neierobežojot  saņemto pakalpojumu ar konstatētajām diagnozēm (pirms līguma un/vai līguma periodā), neizvirzot papildus nosacījumus par iepriekšējiem izmeklējumiem pirms pakalpojumu saņemšanas, nenosakot viena apmeklējuma cenas limitu, neierobežojot reižu skaitu, periodiskumu  un procedūru veidu (ar iespēju darbiniekam kombinēt dažādas procedūras) norādītā limita ietvaros
	(Pretendents arī norāda, vai palielina minimālajās prasībās noteikto limitu; ja palielina, tad līdz kādai summai (maksimāli 200,00 EUR))

	6.2.8. 
	Cita būtiska informācija
	Var norādīt atsauci, piemēram, uz noteikumiem. Ja ir izņēmumi/ierobežojumi, kas ir pretrunā tehniskajā specifikācijā norādītajam, tad noteicošais ir attiecīgajā tehniskās specifikācijas punktā norādītais.

	
	Maksas stacionārie pakalpojumi

	6.3. 
	Maksas stacionārie pakalpojumi:
	

	6.3.1. 
	Maksas stacionārie pakalpojumi dienas un diennakts stacionārā atbilstoši diagnozei un ārstējošā ārsta nosūtījumam, t.sk. uzturēšanās, diagnostika, izmeklējumi, procedūras un operācijas (gan plānveida, gan neplānotas), apmaksājot ne mazāk kā 1000,00 EUR vienam stacionēšanās gadījumam.
	(Pretendents arī norāda, vai palielina minimālajās prasībās noteikto limitu; ja palielina, tad līdz kādai summai (maksimāli 2000,00 EUR))

	6.3.2. 
	Cita būtiska informācija
	Var norādīt atsauci, piemēram, uz noteikumiem. Ja ir izņēmumi/ierobežojumi, kas ir pretrunā tehniskajā specifikācijā norādītajam, tad noteicošais ir attiecīgajā tehniskās specifikācijas punktā norādītais.

	6.4.
	Papildprogrammas (iekļautas pamatprogrammas segumā bez papildu maksas)

	6.4.1.
	Medikamentu iegāde ar atlaidi 50% apmērā un apmaksājamo limitu ne mazāk kā 70,00 EUR apdrošināšanas periodā (no 140,00 EUR). 
Medikamentu apmaksa tiek nodrošināta, neiekļaujot neapmaksājamo medikamentu grupas un nepiemērojot veselības apdrošināšanas noteikumu vispārējo izņēmumu grupas, 50% apmērā - visi ārstējošā ārsta receptē izrakstītie medikamenti, kas reģistrēti LR Zāļu reģistrā, un paredzēti ambulatorai vai stacionārai ārstēšanai. 
	

	6.4.2.
	Zobārstniecības pakalpojumi ar atlaidi 50% apmērā un apmaksājamo limitu ne mazāk kā 150,00 EUR apdrošināšanas periodā (no 300,00 EUR). 
Zobārstniecības pakalpojumi t.i., zobārsta vizīte un konsultācija, rentgeni, anestēzija, zobu ekstrakcijas, zobu terapeitiskā (zobu plombēšana un kanālu ārstēšana), ķirurģiskā (zobu izraušana) ārstēšana un  zobu higiēnas pakalpojumi Pretendenta līgumiestādēs tiek apmaksāta bezskaidrā naudā noteiktās atlaides apmērā, t.i., ar veselības karti, un no Pretendenta nelīgumiestādēm, iesniedzot nepieciešamo atlīdzības dokumentāciju. 
Atlīdzība tiek aprēķināta 50% apmērā no iesniegtā čeka, neizmantojot apdrošinātāja cenrādi.
	

	6.4.3.
	Maksas ambulatorā rehabilitācija.
Ar nosūtījumu maksas ambulatorās rehabilitācijas pakalpojumi, t.i., jebkurai ķermeņa zonai ārstnieciskās masāžas, ūdensprocedūras, manuālā terapijas, ārstnieciskās vingrošanas (grupās un individuāli) sesijas, fizikālās terapijas procedūras ne mazāk kā 100,00 EUR apdrošināšanas periodā, 100% apmaksa, neierobežojot saņemto pakalpojumu veidu pēc apdrošinātās personas izvēles, neierobežojot pakalpojumu saņemšanu ar konstatētajām diagnozēm (pirms līguma un/vai līguma periodā), neierobežojot reižu skaitu un limitu par vienu pakalpojuma reizi.
	



Aktualizēta 23.07.2026.


Pielikums Nr.2

PIETEIKUMS KONKURSAM
„SIA „RĒZEKNES SLIMNĪCA” 
darbinieku veselības apdrošināšana”,
iepirkuma procedūras identifikācijas Nr. RS 2026/27

Pretendents,
	Pretendenta nosaukums:
	

	Reģ. Nr.:
	

	Nodokļu maksātāja reģ. Nr.:
	

	Paraksttiesīgās vai pilnvarotās personas vārds, uzvārds, amats:
	



ar šī pieteikuma iesniegšanu:
1) piesakāmies piedalīties iepirkuma procedūrā „SIA „RĒZEKNES SLIMNĪCA” darbinieku veselības apdrošināšana”, identifikācijas Nr. RS 2026/27, (18. novembra ielā 41, Rēzeknē, LV-4601);
2) apņemamies ievērot nolikumā noteiktās prasības;
3) apņemamies (gadījumā, ja mūsu piedāvājums tiks atzīts par uzvarētāju iepirkuma procedūrā Nr. RS 2026/27) slēgt līgumu un izpildīt visus līguma nosacījumus saskaņā ar nolikuma pielikumu Nr.4;
4) apliecinām, ka visas piedāvājumā sniegtās ziņas ir patiesas;
5) apliecinām, ka esam iepazinušies ar iepirkuma procedūras Nr. RS 2026/27 nolikuma noteikumiem un piedāvājuma cenā esam iekļāvuši visas nepieciešamās izmaksas, mums nav nekādu neskaidrību un pretenziju šajā sakarā tagad, kā arī atsakāmies tādas celt līguma darbības laikā;
6) apliecinām, ka piedāvājumu esam iesnieguši neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem (izņemot gadījumus, kad pretendents par šādu saziņu ir paziņojis pasūtītājam, pievienojot pieteikumam atbilstošu informāciju[footnoteRef:1]) par: [1:  https://www.kp.gov.lv/lv/jaunums/konkurences-padome-aicina-iepirkumu-pretendentus-apliecinat-savu-neatkaribu-0] 

a. cenām;
b. cenas aprēķināšanas metodēm, faktoriem (apstākļiem) vai formulām;
c. nodomu vai lēmumu piedalīties vai nepiedalīties iepirkuma procedūrā (iesniegt vai neiesniegt piedāvājumu); vai
d. tādu piedāvājuma iesniegšanu, kas neatbilst iepirkuma procedūras prasībām; 
e. kvalitāti, apjomu, specifikāciju, izpildes vai citiem nosacījumiem, kas risināmi neatkarīgi no konkurentiem, tiem būvdarbiem, uz ko attiecas šī iepirkuma procedūra;
9) apliecinām, ka neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms līguma slēgšanas tiesību piešķiršanas (izņemot gadījumus, kad pretendents par saziņu ar konkurentiem ir paziņojis pasūtītājam, pievienojot pieteikumam atbilstošu informāciju).



Saskaņā ar PIL 42.panta trešās daļas 4.punktu, lūdzam norādīt personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (t.sk., minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt personu, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē darbībās, kas saistība ar filiāli): ____________________________________________________________________________________________________________________________________________________


Atzīme (atbilstošo atzīmēt ar “X”) par pretendenta vai tā piesaistītā apakšuzņēmēja vai apakšuzņēmēja apakšuzņēmēja atbilstību mazā vai vidējā uzņēmuma statusam*:

	
	Pretendents atbilst mazā uzņēmuma statusam

	
	Pretendents atbilst vidējā uzņēmuma statusam

	
	Pretendenta piesaistītais apakšuzņēmējs atbilst mazā uzņēmuma statusam

	
	Pretendenta piesaistītais apakšuzņēmējs atbilst vidējā uzņēmuma statusam





Paraksts				/V. Uzvārds/
* Atbilstoši Iepirkumu uzraudzības biroja mājaslapā (https://www.iub.gov.lv/lv/skaidrojums-mazie-un-videjie-uznemumi) skaidrojumam par mazajiem un vidējiem uzņēmumiem. 


Pielikums Nr.3

FINANŠU PIEDĀVĀJUMS 

  1.      IESNIEDZA
	Pretendenta nosaukums
	Rekvizīti

	 
 

	 


 
2.      KONTAKTPERSONA
	Vārds, uzvārds
	 

	Adrese
	 

	Tālr./Fakss
	 

	E-pasta adrese
	 


 
[bookmark: _Hlk479774485]Piedāvājam veikt iepirkuma procedūrā „SIA „RĒZEKNES SLIMNĪCA” darbinieku veselības apdrošināšana” paredzēto pakalpojumu sniegšanu par šādu cenu:

	Atbilstoši tehniskās specifikācijas I un II daļas prasībām.

	Nr.p.k.
	Apdrošināšanas programmas nosaukums
	Plānotais darbinieku skaits
	Apdrošināšanas prēmija gadā 1 (vienam) darbiniekam, EUR bez PVN
	KOPĒJĀ apdrošināšanas prēmija gadā, EUR bez PVN

	1.
	Pamatprogramma par darba devēja līdzekļiem, t.sk. pamatprogrammas segumā bez papildu maksas iekļauta:
	605
	
	

	1.1.
	Medikamentu iegāde, 50%, 70,00 EUR (no 140,00 EUR), (par privātiem līdzekļiem)
	
	
	

	1.2.
	Zobārstniecība, 50%, 150,00 EUR (no 300,00 EUR)
(par privātiem līdzekļiem)
	
	
	

	1.3.
	Maksas ambulatorā rehabilitācija, 100%, 100,00 EUR, (par privātiem līdzekļiem)
	
	
	



Finanšu piedāvājuma kopsumma 1. punktā (Pasūtītāja tiešie izdevumi) sastāda ___EUR (bez PVN).

	Mēs apliecinām, ka:
1) nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;
2) pilnībā esam izpratuši nolikumā un Tehniskajā specifikācijā norādītās prasības un nav tādu apstākļu, kas liegtu mums piedalīties iepirkuma procedūrā un pildīt tās nolikumā un iepirkuma līguma projektā norādītās prasības.



______________________		____________________	______________________
(amats)					(paraksts)		       (paraksta atšifrējums)



Pielikums Nr.4
IEPIRKUMA LĪGUMS Nr. RS 2026/27 (projekts)

Dokumenta datums ir pēdējā
elektroniskā paraksta datums

Sabiedrība ar ierobežotu atbildību „RĒZEKNES SLIMNĪCA”, vienotais reģistrācijas numurs 40003223971, turpmāk – Pasūtītājs, valdes priekšsēdētājas Maritas Zeltiņas un valdes locekļa Ivara Zvīdra personā, kuri rīkojas saskaņā ar sabiedrības statūtiem, no vienas puses,
un
_________________________, vienotais reģistrācijas numurs_________________, turpmāk – Apdrošinātājs, ___________________ personā, kurš rīkojas saskaņā ar ____________, no otras puses, katrs atsevišķi saukts Puse, bet abi kopā- Puses,
pamatojoties uz veikto iepirkuma procedūru „SIA “RĒZEKNES SLIMNĪCA” darbinieku veselības apdrošināšana” (identifikācijas Nr. RS 2026/27), turpmāk- Iepirkums, noslēdza šādu līgumu, turpmāk- Līgums: 

1. Līguma priekšmets
1.1. Apdrošinātājs veic Pasūtītāja darbinieku veselības apdrošināšanu, turpmāk – Pakalpojums, atbilstoši Pasūtītāja iesniegtajam apdrošināmo personu sarakstam, Apdrošinātāja iesniegtajam piedāvājumam, turpmāk – Piedāvājums, Iepirkumā, tai skaitā tehniskajai specifikācijai un finanšu piedāvājumam, kas ir Līguma neatņemama sastāvdaļa, un spēkā esošajiem normatīvajiem aktiem.
1.2. Pakalpojumam jāatbilst tā darbību regulējošo Latvijas Republikā spēkā esošo normatīvo aktu prasībām, Iepirkuma nosacījumiem un Piedāvājumam.
1.3. Apdrošinātājs ir atbildīgs par Pakalpojuma sniegšanu noteiktā kvalitātē, atbilstoši Piedāvājumam un šajā sakarā apņemas atlīdzināt Pasūtītājam visus pierādāmos ar Pakalpojuma neatbilstību kvalitātei saistītos zaudējumus.

2. Līguma summa un norēķinu kārtība
2.1. Līguma summa, saskaņā ar Piedāvājumu (par Tehniskajā specifikācijā II daļas 6. punktā definēto pakalpojumu un saskaņā ar Finanšu piedāvājuma tabulas punktā Nr.1 piedāvāto), par visu Līguma darbības termiņu nevar pārsniegt _____ EUR (_____) bez pievienotā vērtības nodokļa, turpmāk – Kopējā līguma summa.
2.2. Pasūtītājs maksā Apdrošinātājam par faktiski apdrošinātiem Pasūtītāja darbiniekiem saskaņā ar Piedāvājumā noteikto apdrošināšanas prēmiju gadā 1 (vienam) darbiniekam (Tehniskā specifikācija, II daļas 6. punktā definētie pakalpojumi, un Finanšu piedāvājuma, tabulas punkts Nr.1).
2.3. Pasūtītājam ir saistošas turpmākās izmaiņas Piedāvājumā noteiktai apdrošināšanas prēmijas summai tikai summas samazinājuma gadījumā, kuras kļūst saistošas Pasūtītājam ar Apdrošinātāja lēmuma par Pakalpojuma summas samazinājumu pieņemšanas dienu. Par pieņemto lēmumu Pasūtītājs informējams rakstveidā, 3 (trīs) darba dienu laikā no lēmuma pieņemšanas dienas.
2.4. Kopējā līguma summā ir iekļautas visas izmaksas Pakalpojuma nodrošināšanai, tai skaitā iespējamie riski un sadārdzinājumi, nodokļi, nodevas un citas izmaksas, kuras izriet no Līguma, Iepirkuma dokumentācijas un Piedāvājuma.
2.5. Pasūtītājs apmaksu par faktiski saņemto Pakalpojumu veic šādi:
2.5.1. maksājums 90% (deviņdesmit procenti) no Līguma 2.1.punktā minētas summas apmērā ar pārskaitījumu uz Apdrošinātāja norādīto norēķinu kontu bankā tiek veikts 10 (desmit) dienu laikā no šī Līguma noslēgšanas un rēķinas saņemšanas dienas;
2.5.2. maksājums 10% (desmit procenti) no Līguma 2.1.punktā noteiktās summas jeb atlikušās summas, kas koriģējama, atbilstoši Līguma 2.7.punktā definētajai kārtībai, apmērā ar pārskaitījumu uz Apdrošinātāja norādīto norēķinu kontu bankā tiek veikts 10 (desmit) dienu laikā no rēķina saņemšanas, bet ne ātrāk kā 11. mēnesī pēc šī Līguma noslēgšanas dienas. 
2.6. Izslēdzot vai iekļaujot personas no apdrošināmo saraksta, Apdrošinātājam jāveic prēmijas aprēķins proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas). Aprēķinot prēmijas par izslēgtajām vai iekļaujamām personām, izmaksātās atlīdzības netiek ņemtas vērā. Puses veic nepieciešamās maksājumu korekcijas.
2.7. Apdrošinātājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos, u.tml.) norāda Pasūtītāja rekvizītus un atsauci uz Līguma numuru.

3. Līguma administrēšana
3.1. Līguma administrēšanai un tā organizatorisko jautājumu risināšanai Puses norīko šādus pārstāvjus, turpmāk– Pārstāvis vai Pārstāvji:
	3.1.1. Apdrošinātāja pārstāvis: _____, tālr.: ________, e–pasts: 
	3.1.2. Pasūtītāja pārstāvis: _______, tālr.: _____, e-pasts: _______
3.2. Pārstāvju nomaiņas gadījumā otra puse ir rakstiski jāinformē 3 (trīs) darba dienas iepriekš.
3.3. Puses apņemas nodrošināt Pārstāvjus ar nepieciešamajiem pilnvarojumiem un informēt par šiem pilnvarojumiem otru pusi.

4. Līguma darbības termiņš un tā pirmstermiņa laušanas noteikumi
4.1. Līgums stājas spēkā ar tā abpusēju parakstīšanu un ir spēkā 12 (divpadsmit) kalendāros mēnešus.
4.2. Pasūtītāja darbinieku veselības apdrošināšanas polises darbības termiņš ir 12 (divpadsmit) mēneši no apdrošināšanas polišu izsniegšanas dienas.
4.3. Līguma pirmstermiņa laušana iespējama:
4.3.1. pusēm vienojoties;
4.3.2. Pasūtītājs vienpersoniski var nosūtīt rakstveida uzteikumu Apdrošinātājam vismaz 10 (desmit) dienas iepriekš, ja Apdrošinātājs nepilda Līguma un/vai tehniskajā specifikācijā, un/vai Piedāvājumā norādītos noteikumus;
4.3.3. citos Līgumā un Latvijas Republikā spēkā esošajos normatīvajos aktos noteiktajos gadījumos un kārtībā.
4.4. Ja Pasūtītājs izbeidz Līgumu pirms termiņa, tad Apdrošinātājs 20 (divdesmit) dienu laikā aprēķina atmaksājamo neizmantotās prēmijas daļu un pārskaita to Pasūtītājam uz Līgumā norādīto Pasūtītāja bankas kontu. Prēmijas neizmantoto daļu aprēķina proporcionāli atlikušajam polises darbības laikam, aprēķinot atmaksājamo neizmantotās prēmijas daļu Apdrošinātājs neietur izdevumus par administratīvajām izmaksām, kas attiecināmas uz minēto aprēķinu veikšanu.

5. Pakalpojuma nodrošināšanas kārtība
5.1. Pēc Līguma spēkā stāšanās dienas Pasūtītājs 3 (trīs) darba dienu laikā sastāda un iesniedz Apdrošinātāja pārstāvim elektroniskā veidā sarakstu ar Pasūtītāja darbiniekiem veselības apdrošināšanai, turpmāk – Saraksts.
5.2. Apdrošinātājs 5 (piecu) darba dienu laikā pēc Saraksta saņemšanas izsniedz Pasūtītājam polisi, Pasūtītāja darbinieku individuālās veselības apdrošināšanas kartes, turpmāk – Karte, Apdrošinātāja veselības apdrošināšanas noteikumus, apdrošināšanas programmas aprakstu un Apdrošinātāja līgumorganizāciju sarakstus, ja tie nav pieejami elektroniski Apdrošinātāja norādītā interneta vietnē, kā arī citus nepieciešamos dokumentus un informāciju Pakalpojuma kvalitatīvai sniegšanai.
5.3. Karte, apdrošināšanas programmas apraksts un Apdrošināšanas noteikumi, kā arī - līgumorganizāciju saraksts, izņemot 5.2. punktā minēto gadījumu, ir dokumentu kopums, ko izsniedz katram apdrošinātajam Pasūtītāja darbiniekam.
5.4. Apdrošinātājam jāievēro Pasūtītāja izstrādātajā tehniskajā specifikācija noteiktos nosacījumus Pakalpojuma nodrošināšanā.
5.5. Apdrošinātājs bez maksas nodrošina apdrošināto Pasūtītāja darbinieku informēšanu par polises apdrošināšanas segumu, nosacījumiem un izmantošanas kārtību, ja Pasūtītājs to pieprasa. Šajā punktā noteikto, Apdrošinātājs veic vietā un laikā, par kuru Pasūtītājs vienojas ar Apdrošinātāju.
5.6. Apdrošinātājs apņemas ievērot un pildīt personu datu aizsardzības normatīvo aktu prasības. Apdrošinātājs apņemas Pasūtītāja darbinieku personas datus un personas identifikācijas kodus izmantot tikai Līgumā minētā Pakalpojumu sniegšanai un saistību izpildei saskaņā ar Fizisko personu datu apstrādes likumu un citiem Latvijas Republikas normatīvajiem aktiem. 
5.7. Apdrošinātājs Līguma darbības laikā negroza un nemaina spēkā esošos Veselības apdrošināšanas noteikumus un Piedāvājumā piedāvātās apdrošināšanas programmas nosacījumus.
5.8. Pasūtītājs visā Līguma darbības laikā rakstiski (e-pastā) informē Apdrošinātāju par Pasūtītāja darbiniekiem, kuri no Polises izslēdzami.
5.9. Apdrošinātājs apņemas nevērsties pret Pasūtītāju, gadījumos, ja Pasūtītāja darbinieks noslēgtā apdrošināšanas Līguma ietvaros ir pārtērējis apdrošinājuma summas un limitus, saņēmis ārstnieciskos pakalpojumus, kas nav paredzēti apdrošināšanas programmā, kā arī, ja apdrošinātā persona saņēmusi ārstnieciskos pakalpojumus pēc veselības kartes darbības pārtraukšanas. Uzskaitītajos gadījumos Apdrošinātājam ir tiesības vērsties pret konkrēto Pasūtītāja darbinieku normatīvajos aktos noteiktajā kārtībā.
5.10. Pēc Pasūtītāja pārstāvja rakstiska lūguma (arī elektroniskās vēstules formā) Apdrošinātājs 5 (piecu) darba dienu laikā sniedz atbildes uz dažādiem ar Līguma priekšmetu saistītiem jautājumiem, kā arī sniedz ziņas par izlietotajiem vai atlikušajiem individuālajiem atlīdzību limitiem.
5.11. Pēc Pasūtītāja pieprasījuma Apdrošinātājs 5 (piecu) darba dienu laikā sniedz informāciju par Līguma darbības laikā Pasūtītāja noteiktā laika periodā saņemto Pasūtītāja darbinieku Pakalpojuma apjomu pa pozīcijām (piemēram, maksas laboratorisko izmeklējumu, diagnostisko izmeklējumu skaitu, saņemto pacienta līdzmaksājumu stacionāro gadījumu skaitu).

6. Pretenzijas
6.1. Pasūtītājam ir tiesības izvirzīt pretenzijas pret Apdrošinātāju par Pakalpojuma sniegšanas termiņu neievērošanu, Līguma saistību nepienācīgu izpildi, tai skaitā, bet neaprobežojoties, nekvalitatīvu Pakalpojuma sniegšanu, Pakalpojuma sniegšanu neatbilstoši tehniskai specifikācijai vai Piedāvājumam. 
6.2. Izvirzot pretenzijas pret Apdrošinātāju, Pasūtītājs papildus to nosūta uz e-pastu: _____
6.3. Apdrošinātājam jāizskata pretenzija pēc būtības un jādod atbilde Pasūtītājam 5 (piecu) dienu laikā no pretenzijas saņemšanas dienas.

7. Pušu atbildība
7.1. Apdrošinātājs ir tiesīgs piemērot līgumsodu Pasūtītājam par nesavlaicīgu maksājumu veikšanu 0,1% apmērā no kavētā maksājuma summas par katru maksājuma kavējuma dienu, bet ne vairāk kā 10% apmērā no kavētās maksājuma summas.
7.2. Pasūtītājs ir tiesīgs piemērot līgumsodu Apdrošinātājam par saistību neizpildi laikā 0,1% apmērā no attiecīgo lietu, par kuru netiek izpildītas Līgumā nolīgtās saistības kopējās vērtības, par katru saistību izpildes kavējuma dienu, bet ne vairāk kā 10% apmērā no attiecīgo lietu kopējās vērtības, par kuru netiek izpildītas Līgumā nolīgtās saistības.
7.3. Pasūtītājs ir tiesīgs piemērot līgumsodu Apdrošinātājam par saistību nepienācīgu izpildi līdz 10% apmērā no Kopējās līguma summas.
7.4. Gadījumā, ja Apdrošinātājs pieļāvis vairākus saistību pārkāpumus, Līguma 7.2. un 7.3. punktā minētā līgumsoda maksimālais 10% apmērs rēķināms katrai pārkāptai saistībai atsevišķi.
7.5. Līgumsoda samaksa neatbrīvo puses no uzņemto saistību izpildes.
7.6. Puses sedz viena otrai zaudējumus, kas radušies Līguma nepienācīgas izpildes rezultātā. Prasītājam ir jāpierāda šādu apstākļu iestāšanās.
7.7. Pusēm nav tiesības nodod Līguma saistību izpildi trešajai personai.
7.8. Uz Līguma 7.1., 7.2. un 7.3. punkta pamata aprēķināts līgumsods ir jāsamaksā 10 (desmit) darba dienu laikā, skaitot no dienas, kad saņemts attiecīgais rēķins.
7.9. Apdrošinātājs nav tiesīgs bez saskaņošanas ar Pasūtītāju veikt piedāvājumā norādīto un apakšuzņēmēju nomaiņu un iesaistīt papildu apakšuzņēmējus līguma izpildē. Pasūtītājs var prasīt apakšuzņēmēja viedokli par nomaiņas iemesliem.
7.10. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
[bookmark: _Hlk14938555]7.10.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
7.10.2. tiek nomainīts apakšuzņēmējs, uz kura iespējām Iepirkumā Apdrošinātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Apdrošinātājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
7.10.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
7.10.4. apakšuzņēmēja maiņas rezultātā tiktu izdarīti tādi grozījumi Apdrošinātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.11. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos. 
7.12. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Apdrošinātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.13. Pasūtītājs pieņem lēmumu atļaut vai atteikt Apdrošinātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
7.14. Uzsākot līguma izpildi, Apdrošinātājs nekavējoties iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. 
7.15. Apdrošinātājs līguma izpildes laikā nekavējoties paziņo Pasūtītājam par jebkurām līguma 7.14.punkta ietvaros iesniegtajā sarakstā minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

8. Citi noteikumi
8.1. Līgums pilnībā apliecina pušu vienošanos attiecībā uz šī Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp pusēm līdz Līguma parakstīšanai attiecībā uz tā priekšmetu.
8.2. Visi Līguma grozījumi, vienošanās un papildinājumi ir jānoformē rakstiski, kuri, pusēm parakstot, kļūst par Līguma neatņemamu sastāvdaļu.
8.3. Līgumā var tikt veikti nebūtiski grozījumi saskaņā ar Publisko iepirkumu likumā noteiktām prasībām.
8.4. Visas domstarpības un strīdus, kas radušies šī Līguma izpildes gaitā, puses vispirms cenšas atrisināt savstarpējās pārrunās. Strīdi un nesaskaņas, ko Puses neatrisina pārrunās, tiek izskatīti saskaņā ar spēkā esošajiem Latvijas Republikas normatīvajiem aktiem tiesā.
8.5. Visus pārējos jautājumus, kas nav atrunāti Līgumā, regulē atbilstošas Latvijas Republikas normatīvajos aktos noteiktās materiālo un procesuālo tiesību normas.
8.6. Ja kāds no Līguma punktiem nedarbojas un/vai zaudē savu spēku, tad tas neietekmē Līguma darbību kopumā.
8.7. Visi paziņojumi, kas attiecas uz Līguma noteikumu izpildi, sūtāmi uz Līgumā norādītajām pušu juridiskajām adresēm vai nododami otrai pusei personīgi. Adreses maiņa kļūst saistoša otrai, kad puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.
8.8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta, Līgums paliek spēkā un tā noteikumi ir saistoši pušu tiesību un saistību pārņēmējam.
8.9. Pasūtītājam ir tiesības vienpusēji atkāpties no Līguma, par to paziņojot Apdrošinātājam mēnesi iepriekš, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.10. Puses ievēro vispārpieņemtos nepārvaramas varas (Force majeure) noteikumus.
8.11. Līgums izstrādāts elektroniski.

